Broj:05-770/2023

Ilidža, 13.12.2023.godine

Na osnovu člana 14. stav ( 4) ., člana 18. stav (1 ) i člana 21.stav (d), a u vezi sa članom 3. Zakona o javnim nabavkama BiH («Službeni glasnik BiH» broj 39/14 i 59/22,) direktor KJP „Poljoprivredno dobro Butmir“ d.o.o. Sarajevo-Ilidža donosi

**ODLUKU**

**o pokretanju pregovaračkog postupka bez objave obavještenja za**

**JN br. 9/23/Robe-Nabavka i isporuka sirovina- kukuruz u zrnu, ječam, sojina sačma, pšenica, suncokretova sačma**

**Član1.**

Odobrava se pokretanje postupka javnih nabavki roba JN br.9/23//Robe NABAVKA I ISPORUKA SIROVINA (kukuruz u zrnu, ječam, sojina sačma, suncokretova sačma), putem pregovaračkog postupka bez objave obavještenja.

Procijenjena vrijednost nabavke (bez PDV-a) iznosi 1.185.000,00 KM.

Za provođenje javne nabavke osigurana su sredstva u budžetu ugovornog organa.

Javna nabavka će se provesti putem pregovaračkog postupka bez objave obavještenja o javnoj nabavci.

Postupak javne nabavke će se provesti u skladu sa Zakonom o javnim nabavkama, podzakonskim i internim aktima.

Evidencijski broj nabavke: 9/23/Robe

**Član 2.**

Tendersku dokumentaciju će sačiniti posebna komisija koja će se imenovati posebnim rješenjem u roku od 2 (dva) dana, računajući od dana donošenja ove Odluke.

**Član 3.**

Kriterij za dodjelu ugovora- najniža cijena.

**Član 4.**

Odluka stupa ma snagu danom donošenja.

*OBRAZLOŽENJE*

*Prije donošenja ove Odluke Uprava preduzeća je sprovela otvoreni postupak javne nabavke za predmetnu nabavku, koji je poništen iz razloga propisanih u članu 72. stav (4) Zakona o javnim nabavkama BiH („Službeni glasnik BiH“ br. 39/14 i 59/22), kao i činjenica da izabrani ponuđač nije postupio u skladu sa ugovorenim obavezama, nije isporučivao predmetnu robu, zbog čega je ugovor raskinut.*

*Postupak javne nabavke je bio pokrenut Odlukom o pokretanju broj: 05-254/2023 od 24.03.2023.godine, te je za isto objavljeno Obavještenje o javnoj nabavci br: 968-1-1-23-3-20/23 na portalu javnih nabavki ejn.gov.ba dana 07.04.2023., te u “Službenom glasniku BiH” br. 26/2023 od 14.04.2023.godine.*

*Komisija za javnu nabavku bila je imenovana Rješenjem br.05-248/2023 od 23.03.2023.godine.*

*Dana 22.05.2023.godine izvršeno je javno otvaranje pristiglih ponuda i u vezi čega su sačinjeni zapisnici sa otvaranja ponuda br: 05-394/2023 od 22.05.2023.godine., koji su uredno dostavljeni svim ponuđačima.*

*Komisija za javnu nabavku dostavila je direktoru preduzeća dana 02.06.2023.godine Zapisnik o ocjeni i pregledu ponuda broj: 05-461/2023 od 02.06.2023.godine i Preporuku komisije za javnu nabavku o izboru ponuđača broj:05-462/2023 od 02.06.2023.godine.*

*Nakon što je komisija izvršila evaluaciju ponuda, sačinila je odgovarajuće zapisnike, u Kojima je utvrđeno sljedeće:*

* *da je ukupan broj pristiglih ponuda: 4*
* *da je neblagovremeno zaprimljeno 0 ponuda;*
* *da su ponude ponuđača PRIMAPROM d.o.o. Banja Luka i ILIĆ TRGOVINA d.o.o. prihvatljive i formalno pravno ispravne*
* *da su ponude ponuđača AGROPEX d.o.o. i POLJOPRIVREDNIK d.o.o. odbačene kao neprihvatljive*
* *da je zakazana i okončana e aukcija dana 25.05.2023.godine.*

Nakon proteka roka žalbe, ugovorni organ je poslao okvirne sporazume i pojedinačne ugovore na potpis prvorangiranom ponuđaču, te su isti potpisani i ovjereni od obje ugovorne strane. Kako je tenderskom dokumentacijom br.05-288/2023 od 04.04.2023.godine zahtijevano da ponuđač u roku od 10 dana od dana potpisivanja ugovora dostavi bankarsku garanciju za uredno izvršenje ugovora, te kako ponuđač PRIMAPROM d.o.o. Banja Luka nije dostavio istu, odnosno dostavio je samo običnu kopiju bankovne garancije, koja nije validna kao takva ,potpisan okvirni sporazum i prvi pojedinačni ugovor se smatraju apsolutno ništavnim u skladu sa članom 72 stav 4 Zakona o javnim nabavkama BiH (“Službeni glasnik BiH” br. 39/14 i 59/22).

Pored navedenog izabrani ponuđač nije isporučio niti jedan kilogram predmetne robe, iako je uredno zaprimio pismene narudžbenicve za isporuku, i to u dva navrata.

Zbog svega navedenog ugovorni organ je poslao obavijest o raskidu okvirnog sporazuma i pojedinačnog ugovora br. 01-5-225/2023 od 23.11.2023.godine.

*Prilikom donošenja ove odluke direktor ugovornog organa je ocijenio da je predmetna nabavka planirana Planom javnih nabavki za 2023.godinu, da je*

*realno procijenjena njena vrijednost na tržištu, da je prethodno proveden postupak javne nabavke putem otvorenog postupka , te da je isti poništen, ne krivicom Ugovornog organa.Ugovorni organ nije u mogućnosti ponovno provesti procedure otvorenog postupka iz razloga što bi ponovna procedura otvorenog postupka dovela do nesagledivih posljedica po zdravlje životinja, a što bi bila uzrožno posljedična veza sa time da hrana nebi bila obezbjeđena ,a sve ovo ugovorni organ nije mogao predvidjeti, odnosno nije mogao predvidjeti da prvorangirani ponuđač neće dostaviti garanciju za uredno izvršenje ugovora, odnosno da drugorangiorani ne prihvata zaključivanje ugovora zbog isteka roka same ponude.Ukoliko bi se ponovno pokretale redovne procedure, opstojnost preduzeća bi bila jako upitna.*

*Na osnovu utvrđenog činjeničnog stanja, odlučeno je kao u članu 1. dispozitiva ove Odluke.*

 **DIREKTOR**

 **Snježana Ljubunčić, dipl.ing.polj.**

 Dostaviti:

1. Komisija za javne nabavke;
2. 2. a/a